《重阳后二日同叶圣野襄补登高》
清代·沈钦圻

如此河山著此人，登高触绪总伤神。有朋共洒新亭泪，无扇能遮庾亮尘。

白雁唳时来绝塞，黄花开日过经旬。传闻消息君知否，世外巢由作凤麟。

作者简介：江苏长洲人，字得舆。沈德潜祖父。诸生。能诗。中年爱刘长卿，晚年爱陆放翁，往复陶潜、杜甫，自摅胸臆，未尝求工。